ด้วย ทาง อปท. ก ได้ดำเนินการสอบคัดเลือก เมื่อปี 57 และได้กำหนดมาตรฐานทั่วไปเกี่ยวกับการสอบแข่งขันและการบรรจุแต่งตั้งโดยองค์กร ซึ่งในการบรรจุแต่งตั้งนั้นได้มีหลักเกณฑ์เพิ่มเติมว่า "ผู้ได้รับการบุรรจุแต่งตั้งต้องปฏิบัติราชการ ณ อปท. ก แห่งนี้อย่างน้อย 4 ปี จึงจะพิจารณาการขอโอนย้าย" แต่เมื่อหัวหน้าคณะรักษาความสงบแห่งชาติได้มีคำสั่ง ที่ 8/2560 เกี่ยวกับการขับเคลื่อนการปฏิรูปการบริหารงานบุคคลท้องถิ่น เมื่อวันที่ 21 กุมภาพันธ์ 2560 เพื่อแก้ปัญหาต่างๆเกี่ยวกับการบริหารงานบุคคลท้องถิ่น ให้มีมาตรฐานและเกิดความโปร่งใส ลดปัญหาการกลั้งแกล้ง และให้ใช้หลักเกณฑ์และเงื่อนไขการบริหารงานบุคคลท้องถิ่นเป็นไปตาม ก.กลาง กำหนด นั้น

จึงขอเรียนถามว่า "หลักเกณฑ์ที่ว่าต้องปฏิบัติราชการ ณ อปท. ก แห่งนี้อย่างน้อย 4 ปี จึงจะพิจารณาการขอโอนย้าย" ถือว่าเป็นโมฆะหรือไม่ และทาง อปท. ก ต้องกลับไปยึดหลักเกณฑ์ และเงื่อนไขการบริหารบุคคล ตามที่ ก.กลาง กำหนดไว้ ที่ว่า" เมื่อบรรจุตั้งแต่ง ณ อปท.ใดต้องปฏบัติราชการ ณ อปท.นั้นอย่างน้อย 1 ปี จึงจะโอนย้ายได้" หรือไม่ประการใด

\*\*\* (ทั้งนี้ทาง อปท.ก มิได้กระทำ ตามหนังสือ สำนักงาน ก.จ. ก.ท. และก.อบต ที่ มท .0809.2/ว92 ลงวันที่ 28 มิถุนายน 2555 เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือกฯ ข้อ 3 ที่ได้กำหนดไว้ว่า กรณี ก.จ.จ ก.ท.จ และก.อบต จังหวัด ประกาศกำหนดหลักเกณฑ์แตกต่างจาก ก.กลาง กำหนดให้เสนอ ก.กลาง พิจารณาให้ความเห็นชอบก่อน จึงประกาศใช้บังคับได้)